**1.pielikums** pie atklāta konkursa

Nr. RD IKSD 2022/14 nolikuma

Tehniskā specifikācija

**“Ziemassvētku gaismas mākslinieciskā noformējuma pilsētas apkaimēs, publiskajās zonās un parkos uzstādīšana, eksponēšana un demontāža”**

1. **Vispārīgas prasības.**
	1. Pretendenta uzdevums ir **mākslinieciski augstvērtīgi un tehniski kvalitatīvi realizēt pilsētvidē Pasūtītāja Ziemassvētku vides dizaina projektu**, kas ir šīs tehniskās specifikācijas pielikums (turpmāk – Projekts). Tā ietvaros nepieciešams nodrošināt sekojošu pakalpojuma posmu izpildi:
	2. **1.posms -** dekoratīvo ārpustelpu apgaismes ierīču un vides dizaina objektu (turpmāk – Noformējuma priekšmeti) vizuālā un funkcionālā pārbaude un remonts pēc nepieciešamības – no Līguma slēgšanas brīža līdz montāžas darbu sākumam. Šī posma ietvaros nepieciešams veikt Projektā iekļauto Pasūtītāja rīcībā esošo Dekoratīvo ārpustelpu apgaismes ierīču un vides dizaina objektu (turpmāk – Noformējuma priekšmeti) vizuālo un funkcionālo pārbaudi, kā arī veikt remontu pēc konstatētās nepieciešamības.
	3. **2.posms -** Noformējuma priekšmetu transportēšana, uzstādīšana vidē un pieslēgšana elektrības padevei. Kokos un pie apgaismojuma stabiem paredzēto Noformējuma priekšmetu uzstādīšanu iespējams uzsākt 2022. gada novembra sākumā ar Pasūtītāju saskaņotā laikā. Uz zemes paredzēto Noformējuma priekšmetu uzstādīšanu iespējams uzsākt 21.11.2022. Visu Noformējuma priekšmetu uzstādīšanas un pieslēgšanas posma beigu termiņš ir 10.12.2022. Šī posma ietvaros nepieciešams:
		1. Transportēt Projektā iekļautos Noformējuma priekšmetus no Projektā norādītajām to glabāšanas vietām uz Projektā norādītajām eksponēšanas vietām Rīgas valstspilsētas robežās.
			1. Daļu no Projektā norādītajām eksponēšanas vietām Pasūtītājs var mainīt, par to informējot Izpildītāju ne vēlāk kā 2 nedēļas pirms uzstādīšanas darbu sākšanas.
			2. Glabāšanas vieta iekaramajiem un apgaismojuma balstos stiprināmajiem LED dekoriem ir Rīgas valstspilsētas pašvaldības aģentūras “Rīgas gaisma” noliktava Rīgā, Ķeguma ielā 66.
			3. Glabāšanas vieta gaismas virtenēm un vides dizaina objektiem ir Rīgas domes Izglītības, kultūras un sporta departamenta (turpmāk - Departamenta) krājumu novietnē Rīgā, Beberbeķu 7. līnijā 3.
		2. Veikt Noformējuma priekšmetu uzstādīšanu vidē atbilstoši Projekta norādēm. Uzstādīšana process ietver izvietojuma māksliniecisku interpretāciju konkrētajos ainavas vizuālajos un tehniskajos apstākļos, nepārkāpjot Projektā dotās norādes.
			1. Visas atkāpes no Projekta, kas var rasties, Projektu pielāgojot konkrētajai situācijai vidē, nepieciešams saskaņot ar Pasūtītāju.
			2. Ja Noformējuma priekšmetu uzstādīšanai vidē nepieciešami vietas sakārtošanas darbi, piemēram, vietas attīrīšana no sniega, to veic Izpildītājs ar saviem spēkiem un līdzekļiem.
		3. Pieslēgt Noformējuma priekšmetus ielu apgaismojuma elektriskajam tīklam atbilstoši elektrodrošības prasībām, pirms tam pieslēgšanos saskaņojot ar Rīgas valstspilsētas pašvaldības aģentūru „Rīgas gaisma”.
	4. **3.posms -** Uzstādītā noformējuma uzturēšana tehniskā un vizuālā eksponēšanas kārtībā no 10.12.2022. līdz 15.02.2023. Šī posma ietvaros nepieciešams nodrošināt uzstādītā noformējuma uzturēšanu eksponēšanas kārtībā, tajā skaitā uzstādītā noformējuma kopskata un katra atsevišķa Noformējuma priekšmeta kvalitatīvu izskatu un to darbību visā eksponēšanas periodā, novēršot bojājumus ne vēlāk kā 12 (divpadsmit) stundu laikā pēc bojājuma konstatēšanas.
	5. **4.posms -** Noformējuma demontāža un Noformējuma priekšmetu piegāde uz Projektā norādītajām piegādes vietām uzsākama ar Pasūtītāju iepriekš saskaņotā laikā, sākot no 16.02.2023. un pabeidzama līdz 15.03.2023. Šī posma ietvaros nepieciešams demontēt uzstādīto kopējo noformējumu divu kalendāro nedēļu laikā pēc Pasūtītāja uzdevuma saņemšanas. Precīzs demontāžas laiks tiks noteikts atkarībā no laika u.c. apstākļiem 2023. gada februārī. Demontētā Noformējuma priekšmeti ir Pasūtītāja īpašums. Izpildītājam jānodrošina demontētā Noformējuma priekšmetu nogādāšana Pasūtītāja norādītās glabāšanas vietās Rīgā, noformējot pieņemšanas – nodošanas aktu:
		1. Departamenta krājumu novietnē Rīgā, Beberbeķu 7. līnijā 3;
		2. Rīgas valstspilsētas pašvaldības aģentūras “Rīgas gaisma” noliktavā Rīgā, Ķeguma ielā 66.
2. **Noformējuma eksponēšanas laiks:**
	1. Plānotais eksponēšanas laiks ir no 2022. gada 10. decembra līdz 2023. gada 15. februārim.
	2. Pēc Pasūtītāja pieprasījuma eksponēšanas perioda sākuma un beigu datumi var tikt izmainīti, kopējam eksponēšanas periodam nepārsniedzot 12 nedēļas.
3. **Tehniskās prasības Noformējuma priekšmetu elektrības pieslēguma aprīkojumam.**
	1. Visiem Noformējuma priekšmetu montāžas materiāliem, tehnikai, stiprinājumiem un konstrukciju risinājumiem jābūt atbilstošiem drošai eksponēšanai ārtelpā ziemas klimatiskajos apstākļos un izturīgiem pret vēja brāzmām līdz 23 m/s.
	2. Noformējuma priekšmetu pieslēgšanai jāizmanto kabeļi, kas ir paredzēti āra darbiem un ir UV noturīgi. Fiksētai montāžai jāparedz CYKY, NYY-J tipa kabeļus. Vietās, kur kabeļi var tikt pakļauti kustībai, jāparedz H07RN-F tipa kabeļus.
	3. Maksimālais LED virtenes kabeļa garums 1500m.
	4. Ja Noformējuma priekšmeti atrodas kokos pie tuvākā balsta, tad kabelim no balsta līdz kokam ir jābūt vismaz 3,5m augstu virs zemes. Pa balstu montētais kabelis ir jāaizsargā ar papildus aizsargcauruli līdz 2,5m augstumam no zemes. Kabeli pie balsta stiprina ar plastmasas savilcēm. Balstā ir aizliegts veikt tehniskos urbumus bez iepriekšējas saskaņošanas ar Rīgas valstspilsētas pašvaldības aģentūru “Rīgas gaisma”.
	5. Ja Noformējuma priekšmets atradīsies uz zemes blakus apgaismes balstam, tad dekorācijas pieslēguma kabelis ir jāierok zemē vai jāmontē pa gaisu, saglabājot minimālo augstumu 3,5m. Kabeļa montāžai pa gaisu ir jāizvērtē papildus nestspējīgas troses nepieciešamība.
	6. Noformējuma priekšmetu pieslēgšanas kontaktligzdām jāatbilst IP54 klasei.
	7. Atkarībā no Noformējuma priekšmetu jaudas balstā jāparedz strāvas aizsardzības ierīce – automātslēdzis. Automātslēdžu iedalījums atbilstoši uzstādāmajai jaudai:

C2A – 0,45 kW;

C4A – 0,90 kW;

C6A – 1,40 kW;

C10A – 2,30 kW.

* 1. Noformējuma priekšmetu pieslēgšanas jauda konkrētā pieslēguma zonā ir jāsadala vienmērīgi pa fāzēm.
	2. Noformējuma priekšmetu ieslēgšana notiek centralizēti – Rīgas valstspilsētas pašvaldības aģentūras “Rīgas gaisma” vadības sadalnē pilsētas apgaismojums tiek ieslēgts un izslēgts, saņemot vienotu signālu.
	3. Visi elektrotīkla montāžas darbi ir jāveic atbilstoši sertificētiem speciālistiem.
	4. Trīs dienas pirms Noformējuma priekšmetu elektroierīču montāžas darbu uzsākšanas saņemt Rīgas valstspilsētas pašvaldības aģentūras “Rīgas gaisma” darbu veikšanas atļauju. Rīgas valstspilsētas pašvaldības aģentūras “Rīgas gaisma” kontaktpersona Mārtiņš Magone, telefons 27859650 m.magone@riga.lv.

|  |  |  |
| --- | --- | --- |
| Komisijas priekšsēdētāja |  | K. Graudumniece |
| Krievkalns 67043663 |  |  |